OzLabs/hebrew-wiki-articles huggingface dataset:
קבצים

קבצים (באנגלית: Files; נקראה בעבר נאוטילוס - Nautilus) היא תוכנת ניהול קבצים הקיימת כברירת מחדל בשולחנות עבודה של GNOME.

תוכנת "קבצים" החליפה את מנהל הקבצים Midnight Commander שהיה ב־GNOME גרסה 1.4 והפכה לברירת מחדל מגרסה 2.0 ואילך.

פיתוח התוכנה החל בשנת 2001 על ידי החברה לשעבר Eazel, והייתה מוצר הדגל שלה.

התוכנה חופשית ומופצת תחת הרישיון הציבורי הכללי המוקטן של גנו (GNU LGPL).

== היסטוריה ==
התוכננה שוחררה לראשונה בשנת 2001 בשם נאוטילוס, והתפתחותה ממשיכה עד היום. להלן לוח הזמנים של התפתחותה:
* גרסה 1.0 שוחררה ב־13 במרץ 2001. גרסה זו שולבה ב־GNOME. לאחר מכן פשטה Eazel את הרגל והפיתוח המשיך על ידי קהילת מפתחי גנום.
* גרסה 2.0, שכתוב הקוד לתמיכה ב־GTK+2.
* גרסה 2.2 כללה שינויים להתאמת נוחות ממשק המשתמש.
* בגרסה 2.4 הוחלפה תיקיית הבית ל-Desktop/~ כדי להתאים לתקן freedesktop.org.
* בגרסה 2.6 שונתה ברירת המחדל לפתיחת חלון נפרד לכל תיקייה (Spatial mode).
* ב־GNOME 2.14 נוסף לנאוטילוס חיפוש משופר ותמיכה ביכולת לשמור חיפושים כתיקיות ווירטואליות.
* עם שחרור GNOME 2.22, נאוטילוס החליף את GnomeVFS (של ספריות GNOME) במערכת GVFS החדשה של ספריות GTK+.
* גרסה 2.24 כללה מספר תכונות חדשות, בעיקר תצוגה באמצעות כרטיסיות.

== תכונות ==
"קבצים" יכולה לעבוד עם מערכת הקבצים המקומית ואף עם מגוון סוגי קובצי ארכיון, מערכות קבצים מרוחקות בעזרת SSH, SMB ועוד.

ברמה החזותית קיימת תמיכה בשינוי רקע החלונות, הוספת סמלים ושינוי אופן תצוגת הסמלים (רשימה, צלמיות, תצוגה חסכונית במקום ועוד). "קבצים", בדומה לדפדפנים שונים, מתעד את התיקיות האחרונות להם נכנסו וכך מאפשר גישה נוחה אליהם בהמשך.

ישנה גם תמיכה בתצוגה מקדימה של הקבצים מבלי להיכנס אליהם, הכוללת קובצי טקסט, תמונות, אודיו, וידאו ועוד.

תכונה נוספת היא היעדר הצורך ברענון התצוגה באופן ידני, בזכות הספרייה Gio, העוקבת אחר שינויי קבצים בזמן אמת.

== ראו גם ==
* GNOME
* מנהלי קבצים
* Konqueror
* דולפין
*ת'ונר

== קישורים חיצוניים ==

* 
* [http://live.gnome.org/Nautilus דף הבית]

קטגוריה:תוכנה חופשית
קטגוריה:GNOME
קטגוריה:מנהלי קבצים
קטגוריה:תוכנות שהושקו ב-2001
שבעים שמונים

שבעים שמונים הוא אלבום האוסף הראשון של המוזיקאי הישראלי שמוליק קראוס, שיצא בשנת 1981 בהד ארצי.

== הפקה ==
במהלך שנות ה-70 השתתף קראוס במספר הרכבים והקליט שירים שביצע בעצמו או אחרים ולא יצאו על גבי תקליט. ב-1981 נאספו השירים שהוקלטו החל משנת 1964 ועד 1978.

ב-11 השירים המרכיבים את האלבום כלולים כמה מאלה שהפכו לנכסי צאן ברזל של המוזיקה הישראלית ובהם: "בלדה לעוזב קיבוץ", "לוח וגיר", "אצלי הכל בסדר", "ימי ראשית הקיץ" ו"שוב". במרבית השירים משתתפים זמרים אחרים כמו אריק איינשטיין המבצע את שיר הנושא בסרטו של יקי יושע "סוס עץ", בו כיכב קראוס בתפקיד הראשי. כמו כן בין המבצעים: ג'וזי כץ, חנן יובל, זהר לוי ואלי מגן. באלבום כלולות הקלטות הלהקה כיף התקווה הטובה, שלא התגבשו לכדי אלבום ומופיעים כאן. רבים משירי האלבום זכו לגרסאות כיסוי כשהבולט שבהם הוא "שוב" שהוקלט בין השאר על ידי אריק סיני וחוה אלברשטיין.

האלבום כולל שישה שירים שכתב הפזמונאי יענקל'ה רוטבליט, שיר אחד של חנוך לוין, שאול טשרניחובסקי, אהרון צייטלין וכן שמוליק קראוס. בין מלחיני השירים, לבד מלחנים של קראוס, לחנים מאת שלום חנוך, אריק איינשטיין, זהר לוי ושלום סקונדה.

עטיפת האלבום שעוצבה על ידי דוד טרטקובר מורכבת ממגזרות נייר ותצלומי המוזיקאים המשתתפים באלבום.

==רשימת רצועות==

{| class="wikitable"
! !! שיר !! אורך !! מילים !! לחן !! שנה !! ביצוע !! הערות
|-
| 1 || בלדה לעוזב קיבוץ|| 4:25 || יענקל'ה רוטבליט || שמוליק קראוס || 1970 || כיף התקווה הטובה ||
|-
| 2 || לוח וגיר || 3:54 || יענקל'ה רוטבליט || שמוליק קראוס || 1970 || שמוליק קראוס ||
|-
| 3 || אצלי הכל בסדר || 4:10 || יענקל'ה רוטבליטמאיר אריאל || שמוליק קראוסשלום חנוך || 1974 || ג'וזי כץ || באותו השם נקרא הסרט התיעודי על חייה של כץ
|-
| 4 || שני צבים || 2:45 || שמוליק קראוס || שמוליק קראוס || 1970|| כיף התקווה הטובה ||
|-
| 5 || סוס עץ || 4:26 || יענקל'ה רוטבליט || שמוליק קראוס || 1978 || אריק איינשטיין || שיר הנושא של הסרט סוסעץ
|-
| 6 || ימי ראשית הקיץ || 5:00 || יענקל'ה רוטבליט || שמוליק קראוס || 1977 || ג'וזי כץ ||
|-
| 7 || ד"ר יארינג || 3:00 || יענקל'ה רוטבליט || שלום חנוךרוב האקסלי || 1970 || כיף התקווה הטובה ||
|-
| 8 || שוב|| 3:45 || דפנה עבר הדני || שמוליק קראוס || 1976 || שמוליק קראוס ג'וזי כץ ||
|-
| 9 || אני בדרכי למוסד הסגור || 3:11 || חנוך לוין || זהר לוי || 1970 || כיף התקווה הטובה ||
|-
| 10 || בת הרב ואימה || 2:55 || שאול טשרניחובסקי || שמוליק קראוסשמעון שגיא || 1973 || ג'וזי כץ || הוקלט במסגרת ערב שירי משוררים בליווי תזמורת רשות השידור
|-
| 11 || דונה דונה || 2:55 || אהרון צייטלין(תרגום: נחמה הנדל) || שלום סקונדה || 1964 || ג'וזי כץ ||
|}
קטגוריה:אלבומי 1981
קטגוריה:אלבומי אוסף
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי שמוליק קראוס
אסכולת הדנובה

נוף בדנובה עם טירה מאת אלברכט אלטדורפר
סצנה מתוך [[קרב איסוס מאת אלטדורפר]]
אסכולת הדנובה (בגרמנית: Donauschule או: Donaustil) הוא הכינוי לסגנון יצירתם האמנותית של מספר ציירים מתחילת המאה ה-16 אשר התרכזו באזור בואריה, צפון אוסטריה ולאורך נהר הדנובה. עבודתם של הציירים הללו הייתה בעלת סגנון אמנותי משותף הנחשב כחוליה מקשרת בין סגנון התקופה הגותית המאוחרת והרנסאנס. הם נחשבים גם בין הראשונים לאמץ את סגנון נופי עולם.

==מקור השם==
המונח "אסכולת הדנובה" נטבע לראשונה בשנת 1892 על ידי היסטוריון האמנות תיאודור פון פרימל (Theodor von Frimmel) בסקירה ביקורתית שהעביר על הדיסרטציה של ההיסטוריון ומבקר האמנות מקס יקוב פרידלנדר (Max Jakob Friedländer), אודות יצירתו של הצייר אלברכט אלטדורפר. פרימל ראה בציורי הנוף של אזור הדנובה, חלק מופרד ומובחן של האמנות הגרמנית ובעיקר בעבודתו של אלטדורפר עצמו. בשנים הבאות התרחב השימוש במונח לתיאור היצירה האומנותית המובחנת של ציורי הטבע הנוף אך בשנת 1922 קרא פרידלנדר לקביעת מונח פחות עמום.

==המאפיינים האמנותיים==
הסגנון האמנותי של אסכולת הדנובה התאפיין בחידוש הבלתי מוכר עד אז של יצירת תחושה טבעית ושילוב של הצופה בו. הוא צומח במקביל לציירי נופי בארצות השפלה, כמו יואכים פטיניר, שנחשב למייסד הסגנון ״נופי עולם.״ הנוף והטבע בציורים מקבל חיים בלתי תלויים משלו, והופך למרכזה ומהותה של היצירה האמנותית. לעיתים קרובות נוצרת בצופה תחושת ההשתלבות של עצמו בתוך נוף הניחן באור טבעי משלו. השמיים בתמונות מכוסים בדרך כלל בעננים כהים היוצרים תחושה קודרת, ובחלק מן התמונות משולבות סצינות של אירועים מתוך הסיפורים בכתבי הקודש.
הנופים כשלעצמם בדרך כלל ללא דמויות, ומציגים את יערות הדנובה העליונה. את מקומה של דמות חזיתית תופס לעיתים קרובות עץ בודד, נוסחה שהמציא אלברכט אלטדורפר, ומשמש, בעיקר בציורים והדפסים, מאת וולף הובר ואוגוסטין הירשפוגל. עבודות חדשניות אחרות הראו תצוגות מקרוב של יער צפוף כמעט ללא נוף מרוחק או אפילו ללא שמיים, אך רבים מהנופים הם פנורמיים בגרסה של הסגנון ההולנדי, והנהר המתפתל מחוץ לטווח הראייה מחליף בדרך כלל את הים התופס את האופק ביצירות הולנדיות רבות. הנופים המצוירים של אלטדורפר הם בדרך כלל אנכיים.

אסכולת הדנובה משתמשת בציורי הטבע והנוף כאמצעים אומנותיים סימבוליים. מבקרי אומנות מודרניים מוצאים בה מאפיינים של האקספרסיוניזם תוך שימוש במונחים שנכנסו לשימוש גם בשפה יומיומית כגון "אייקון נוף", "אווירה כפרית" וכדומה.

בין האמנים המזוהים ביותר עם סגנון אסכולת הדנובה נמנים: אלברכט אלטדורפר, לוקאס קראנאך האב, וולף הובר, קריסטוף שווארץ, אוגוסטין הירשפוגל.

==לקריאה נוספת==
* The Grove Dictionary of Art: From renaissance to impressionism : styles and movements in western art 1400-1900 Jane Turner
St. Martin's Press, 2000 - Art - 377 pages

==קישורים חיצוניים==

* 

קטגוריה:אסכולות באמנות
מונוקלוניוס

איור של מונוקלוניוס בסביבתו הטבעית
מונוקלוניוס (שם מדעי: Monoclonius) הוא סוג של דינוזאור ממשפחת הצרטופסיים שחי בתקופת הקרטיקון באמריקה הצפונית. בעקבות מחקר נוסף שנערך בשנות ה-90 של המאה ה-20 תקפותו של הטקסון הוטלה בספק. 

== מאפיינים ==
המונוקלוניוס היה שייך לתת-משפחת ה-Centrosaurinae של הצרטופסיים המאופיינת בעטרה קצרה, בקרן אף ארוכה ובקרני גבה מנוונות. במראהו הוא כנראה דמה לצנטרוזאור. כמו שאר הצרטופסיים, המונוקלוניוס היה צמחוני ואכל בעיקר צמחייה נמוכה כגון שרכים, ציקסיים ועוד.

מאובנים של מונוקלוניוס נתגלו לראשונה על ידי הפלאונטולוג אדוארד דרינקר קופ ב-1876, אך רק אחרי שעותניאל צ'ארלס מארש גילה את הטריצרטופס ב-1889 הבין קופ שהמונוקלוניוס היה דינוזאור מקורנן, מאותה משפחה של הטריצרטופס, הצרטופסיים. פירוש השם Monoclonius הוא "שורש אחד" ורבים מאמינים ששם זה ניתן למונוקלוניוס מכיוון שהייתה לו קרן אחת בלבד על הראש, מעל האף. סברה זו שגויה, שכן בעת שגילה קופ את המונוקלוניוס השרידים שנמצאו לא כללו קרניים אלא בעיקר שיניים וחוליות, והוא בכלל נחשב כהדרוזאור ולא כדינוזאור בעל קרניים. למעשה, השם "מונוקלוניוס" מתייחס לשיניים שלו ולדרך בה הן גדלו והתחלפו במהלך חייו. בעוד שלדיקלוניוס ("שורש כפול"), שתואר באותו מאמר על ידי קופ, שתי שכבות של שיניים עבדו בו-זמנית - השיניים המבוגרות ואלה שמחליפות אותן - במונוקלוניוס עבדה רק שכבה אחת, והשיניים שמחליפות את אלה שנשחקו ונפלו, גדלות רק אחרי שהשיניים הפעילות נפלו.

לפני המונוקלוניוס, גילה קופ את האגתאומאס (Agathaumas) ב-1872 ואת הפוליונקס (Polyonax) ב-1874, שמהם נתגלו שרידים מעטים וחלקיים ביותר. כיום מאמינים הפלאונטולוגים שהם למעשה שרידים של טריצרטופס ומתייחסים לשמות אגתאומאס ופוליאונקס כסוגים לא-תקפים (Nomen dubium).

מאז גילו קופ ופלאונטולוגים אחרים שרידים רבים של מונוקלוניוס, רובם של צעירים. הפלאונטולוגים גילו גם שרידים רבים של צרטופסיים אחרים, בעיקר צנטרוזאורוס וסטירקוזאורוס, אותם ייחסו בטעות למינים שונים של מונוקלוניוס. כתוצאה מכך כל המינים למעט המין M. crassus בוטלו והמאובנים שלהם שויכו למינים אחרים של צרטופסיים. בעקבות מחקרים נוספים שנערכו בשנות ה-90 של המאה ה-20 גם תקפותו של M. crassus הוטלה בספק, וכיום מקובל להתייחס אליו כאל Nomen dubium (כלומר: טקסון מוטל בספק). לפי מחקרו של הפלאונטולוג ד"ר סקוט סמפסון המאובנים שסווגו כמונוקלוניוס אינם סוגים נפרדים אלא שלבי גדילה צעירים (sub-adults, תת-בוגרים) של מיני צרטופסיים אחרים כגון צנטרוזאורוס וסטירקוזאורוס. הוא הסיק זאת לפי המבנה המיקרוסקופי של העצם המאפיינת צעירים שעדיין גדלים ובכך שבגיל צעיר טרם התפתחו הסימנים הייחודיים (כגון במבנה העטרה והקרניים) שמאפיינים פרטים בוגרים ולפיהם קל לשייך את הפרט לסוג ומין ידועים.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:צנטרוזאורים
קטגוריה:קנדה: פלאונטולוגיה
קטגוריה:טקסונים שנויים במחלוקת
קטגוריה:מאובני טקסונים שתוארו ב-1876
השריר הסותם הפנימי

השריר הסותם הפנימי (TA: Musculus obturator internus) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך.

==תיאור==
השריר הסותם הפנימי מתחיל את מהלכו בתוך האגן, משולי הנקב הסתום של האגן ומהקרום הסותם (Membrana obturatoria). השריר יוצא מהאגן דרך נקב השת הקטן ונאחז בפן התיכון של תל הירך הגדול בחלקה העליון של עצם הירך.

==עצבוב==
השריר הסותם הפנימי מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הסותם הפנימי (Nervus musculi obturatorii interni).

==קישורים חיצוניים==

קטגוריה:שרירי הגפיים התחתונות
אפרים גולדנברג

אפרים גולדנברג (בספרדית: "Efrain Goldenberg Schreiber, o "Efraim, נולד בלימה, פרו ב-29 בדצמבר 1929) הוא יהודי פרואני, שכיהן כראש ממשלת פרו במשך כשנה וחצי, תחת נשיאותו של אלברטו פוג'ימורי, מ-17 בפברואר 1994, עד 28 ביולי 1995. כיהן לסירוגין גם כשר האוצר ושר החוץ. הוא היהודי הראשון שכיהן כראש ממשלת פרו (אחריו כיהנו בפרו כראשי ממשלה שני יהודים נוספים: יהודה סימון (2008 - 2009) וסלומון לרנר גיטיס (2011).

== קורות חיים ==
גולדנברג נולד ב-1929, בלימה בירת פרו, להורים יהודים שהיגרו מרוסיה ומגרמניה, לפרו, לאחר מלחמת העולם הראשונה. גדל בעיירת החוף הפרואנית טאלאר, בה היה התלמיד היהודי היחיד בבית הספר היסודי. את לימודי התיכון עשה בלימה, בבית הספר הוותיק (נוסד ב-1917), לבנים (רק ב-1994 הוא הפך לבית ספר מעורב) של המעמד העליון הפרואני - Colegio San Andres. רבים מבוגרי בית ספר זה היו בהמשך למדענים, אנשי מסחר ואף פוליטיקאים מהחשובים בפרו, לרבות הנשיא ה-84 של המדינה - ניקולאס לינדלי לופז. למד משפטים ומדעי הרוח באוניברסיטת סן מרכוס בלימה, מ-1946 עד 1952 ומשסיים את לימודיו עבד בעסק המשפחתי, כיצואן, והיה במשך שנים רבות מעמודי התווך של קהיליית העסקים הפרואנית. בנוסף, היה גם חבר הנהלת הקהילה היהודית של לימה.

==פוליטיקה==
ב-28 באוגוסט 1993 מינה אותו הנשיא אלברטו פוג'ימורי לשר החוץ שלו. מינוי זה נעשה כחלק ממדיניות אותה נקט פוג'ימורי כמעט מאז נבחר לנשיאות פרו ב-1990, לבחור לתפקיד שרי החוץ שלו דווקא אנשים שאינם דיפלומטים. כחצי שנה אחר כך, ב-17 בפברואר 1994 פוג'ימורי מינה את גולדנברג בנוסף לכך גם לתפקיד ראש הממשלה שלו. בכך היה גולדנברג לראש הממשלה היהודי הראשון של פרו. ראש הממשלה היהודי השני של פרו היה יהודה סימון (2008 - 2009) והשלישי סלומון לרנר גיטיס (2011).

ב-28 ביולי 1995, כשלושה חודשים אחרי בחירתו לנשיאות פרו לתקופת כהונה שנייה ברוב עצום באפריל, פיטר פוג'ימורי את גולדנברג משני תפקידיו, הן כראש ממשלה והן כשר חוץ. הדבר נעשה כחלק ממדיניותו של פוג'ימורי, שלא להשאיר את אנשיו זמן רב מדי בתפקידיהם, שמא יצברו כוח רב מדי.

בשלהי תקופת נשיאותו מינה פוג'ימורי את גולדנברג שוב. היה זה ב-10 באוקטובר 1999, והפעם מונה גולדנברג לתפקיד שר האוצר. הוא כיהן בתפקיד זה במשך כעשרה חודשים, עד 28 ביולי 2000, עת החליפו פוג'ימורי בקרלוס בולוניה. הן פוג'ימורי והן בולוניה הספיקו לכהן בתפקידיהם אחרי כן רק עוד כשלושה חודשים. פוג'ימורי ברח מפרו ליפן, בעקבות משבר חוקתי בפרו, באמצע נובמבר 2000 וב-19 בנובמבר 2000 התפטרו מתפקידיהם כל שרי הממשלה שהותיר פוג'ימורי אחריו.

== ראו גם ==
* יהדות פרו

== קישורים חיצוניים ==
* [http://www.worldstatesmen.org/Peru.htm על פרו], באתר Worldstatesmen

== הערות שוליים ==

קטגוריה:ראשי ממשלה יהודים
קטגוריה:ראשי ממשלת פרו
קטגוריה:יהודים פרואנים
קטגוריה:שרי ממשלת פרו
קטגוריה:שרי החוץ של פרו
קטגוריה:שרי אוצר
קטגוריה:פרואנים שנולדו ב-1929
Windows To Go

Windows To Go USB
Windows to go היא תכונה אשר הופיעה לראשונה בווינדוס 8 (בגרסת Enterprise בלבד), המאפשרת להריץ את כל מערכת ההפעלה באמצעות חיבור USB,
כהחסן נייד וכונן קשיח חיצוני. המטרה בתכונה היא לאפשר ניוד נוח ומלא של המערכת.

==אבטחה==
כדי למנוע אובדן מידע בעת ניתוק פתאומי של ההתקן, פותח מנגנון בו ניתן לחבר את המכשיר לאחר ניתוקו עד 60 שניות מרגע הניתוק והמערכת תפעל כשורה,
במידה והמכשיר לא מחובר שנית אל המחשב, האחרון יכבה בתום 60 השניות, תכונה זו פותחה כדי למנוע ממשתמשים זרים לצפות בתוכן ההתקן שנותר על המסך או שנותר בזיכרון ה-RAM.
ניתן אף להצפין את נתוני ההתקן באמצעות BitLocker.

== אתחול Windows To Go ==
במידה והמחשב לא השתמש אף פעם בסביבת עבודה של Windows To Go יש לאתחל את המחשב שיוכל לעבוד עם הסביבה.

כדי להיכנס לתוכנת האתחול יש להזין בלוח הבקרה, בחיפוש: "windows to go" וללחוץ על "שנה אפשרויות אתחול של Windows To Go".

==ראו גם==
*Windows Preinstallation Environment
==הערות שוליים==

קטגוריה:Windows
קטגוריה:תוכנה מבית מיקרוסופט
צ'יץ' וצ'ונג

צ'יץ' וצ'ונג (באנגלית: Cheech & Chong) הוא שם הבמה של צמד השחקנים צ'יץ' מארין וטומי צ'ונג, שפעל בעיקר בין 1971-1985, בעידן תנועות היפים ואהבה חופשית. סרטיהם עסקו בהרפתקאות שעברו כהיפים, ובנושא צריכת המריחואנה. הצמד נפרד בשנת 1985, ובשנת 2002 התאחדו השניים שוב.

אחד השירים המוכרים שלהם הוא Basketball Jones משנת 1973.

== קישורים חיצוניים ==

* 

* 
* 

קטגוריה:סטנדאפיסטים אמריקאים
קטגוריה:בדרנים אמריקאים
קטגוריה:זוכי פרס גראמי
קטגוריה:אמנים אמריקאים הידועים בשם במה
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה קנדים
שריר התאומים העליון

שריר התאומים העליון (TA: Musculus gemellus superior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך.

==תיאור==
שריר התאומים העליון מתחיל את דרכו מקוץ השת של עצם השת. חלקו המרוחק נאחז בפן התיכון של תל הירך הגדול שברום עצם הירך.

==עצבוב==
שריר התאומים העליון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הסותם הפנימי (Nervus musculi obturatorii interni).

קטגוריה:שרירי הגפיים התחתונות
שריר התאומים התחתון

שריר התאומים התחתון (TA: Musculus gemellus inferior) הוא אחד משרירי העכוז העמוקים. שרירי התאומים (העליון והתחתון) צמודים לשריר הסותם הפנימי ויחד איתו הם מסובבים את הירך לכיוון חיצוני כאשר הירך במנח פשיטה, מרחיקים את הירך כאשר היא במנח כיפוף ומייצבים את עצם הירך במרחשת במפרק הירך.

==תיאור==
שריר התאומים התחתון מתחיל את דרכו מגבששת השת של עצם השת. חלקו המרוחק נאחז בפן התיכון של תל הירך הגדול שברום עצם הירך.

==עצבוב==
שריר התאומים התחתון מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).

קטגוריה:שרירי הגפיים התחתונות
שריר הירך המרובע

שריר הירך המרובע (TA: Musculus quadratus femoris) הוא אחד משרירי העכוז העמוקים. שריר הירך המרובע מסובב את הירך לכיוון חיצוני ומייצב את ראש הירך של עצם הירך במרחשת.

==תיאור==
תחילתו של שריר הירך המרובע בגבול הצידי של גבששת השת ("עצם הישיבה") של עצם השת. חלקו המרוחק של השריר נאחז בגבשושית המרובעת שבחלקה העליון של עצם הירך.

==עצבוב==
שריר הירך המרובע מעוצבב על ידי שורש העצב המותני החמישי ועל ידי שורש העצב העצתי הראשון (L5, S1) דרך העצב לשריר הירך המרובע (Nervus musculi quadrati femoris).

==קישורים חיצוניים==

קטגוריה:שרירי הגפיים התחתונות
מוזיאון היסטוריית המחשב

מוזיאון היסטורית המחשב (באנגלית: The Computer History Museum, בראשי תיבות: CHM) הוא מוזיאון המוקדש לשימור והצגת היסטוריית המחשוב והמחשב, והשפעתו על החיים. המוזיאון במאונטיין ויו שבקליפורניה, ארצות הברית.

בשנת 1968 החל גורדון בל לחפש ולאסוף נושאים הקשורים למחשב, פעולות אלו קרמו עור וגידים לתערוכה הראשונה שהייתה בשנת 1975. התערוכה שהתפתחה לאיטה למוזיאון, נדדה במספר מקומות, עד שבשנת 2003 נפתח משכן המוזיאון הרשמי בבנין חדש במאונטיין ויו.

המוזיאון הוא אחד הגדולים בעולם בתחומו ומצויים בו כ-90,000 חפצים הקשורים להיסטוריית המחשב, ובהם חפצים נדירים מתקופת ראשית פיתוח המחשב. שטח המוזיאון 2,300 מטרים מרובעים.

==קישורים חיצוניים==

* 

קטגוריה:ארצות הברית: מוזיאונים
קטגוריה:מוזיאונים למחשוב
קטגוריה:קליפורניה: מוזיאונים
קטגוריה:מחוז סנטה קלרה
And Your Bird Can Sing

"And Your Bird Can Sing" (בעברית: "והציפור שלך יכולה לשיר") הוא שיר של להקת הרוק הבריטית הביטלס. השיר יצא באלבומם Revolver משנת 1966, מלבד בארצות הברית ובקנדה, שם הופיע במקום זאת ב-Yesterday and Today. השיר נכתב בעיקר על ידי ג'ון לנון והקרדיט ניתן ללנון-מקרטני. ההקלטה כוללת מלודיה מורחבת של גיטרה כפולה, שנוגנה על ידי ג'ורג' האריסון ופול מקרטני, אשר צפתה את עיבודי הגיטרה ההרמוניים הנפוצים בלהקות רוק, רוק כבד והבי מטאל דרומיות. 

מאוחר יותר התייחס לנון בביטול לשיר "And Your Bird Can Sing", והתייחס אליו כאל "שיר שנכתב כלאחר יד... קופסה ריקה עם אריזה מהודרת". שם העבודה של השיר היה "You Don't Get Me". המילים האלכסוניות של השיר וכישלונו של לנון לחשוף את משמעותן עודדו כמה פרשנויות. תיאוריה פופולרית אחת היא שלנון פנה לפרנק סינטרה בתגובה למאמר הגיוגרפי על הזמר במגזין אסקווייר. אחר טוען שהשיר כוון למיק ג'אגר תוך התייחסות למריאן פיית'פול.

הביטלס הקליטו לראשונה את השיר בסגנון הבירדס. גרסה מבוטלת זו שוחררה בשנת 1996 באוסף Anthology 2 וכוללת את הצליל של לנון ומקרטני צוחקים את דרכם דרך אוברדאב קולי ולא מסוגלים לשיר. גרסה זו של השיר נכללה (ללא האוברדוב הצוחק) בדיסק השני של מהדורת הסופר דלוקס של Revolver לשנת 2022.

נכון לאפריל 2020, מונה ההשמעות של השיר ברשת הזרמת המדיה ספוטיפיי עומד על כ-20 מיליון.

== קישורים חיצוניים ==

==הערות שוליים==

קטגוריה:שירי הביטלס
קטגוריה:שירי 1966
קטגוריה:שירים באנגלית
קטגוריה:שירי פופ פסיכדליים
קטגוריה:שירים על בעלי כנף
גאו שינג'יאן

גאו שינג'יאן

גאו שינג'יאן (Gao Xingjian; נולד ב-4 בינואר 1940) הוא סופר, מחזאי, מבקר אמנות, מתרגם וצייר צרפתי ממוצא סיני, זוכה פרס נובל לספרות לשנת 2000

== חייו ופעילותו ==
גאו שינג'יאן נולד בינואר 1940 בעיר גאנג'ואו במחוז ג'יאנגשי שבדרום מזרח סין. ילדותו עברה עליו בצל הפלישה היפנית לסין, אביו היה פקיד בנק ואימו שחקנית חובבת. האם הפיחה בבנה את אהבת האמנות, התיאטרון והשפה הצרפתית. את לימודיו היסודיים רכש באמצעות בתי הספר של הרפובליקה העממית, אך בבגרותו בחר גאו להתמחות דווקא בשפה הצרפתית, והוא סיים את לימודיו האקדמיים ב-1962 עם תואר בצרפתית מטעם המחלקה לשפות זרות, המהווה שלוחה חיצונית של אוניברסיטת בייג'ינג. גאו שולט בשפה הצרפתית, בכתיבה, בדיבור ובקריאה ברמת שפת אם. 

זמן קצר לאחר שסיים את לימודיו האקדמיים, החל לעבוד כמתרגם במחלקה לתרגום ספרות בינלאומית השייכת לשלטון הסיני. במהלך מהפכת התרבות נשלח כמו סופרים אחרים (כדוגמת אנצ'י מין) לחינוך מחדש. גאו נאלץ להשמיד כתבי יד מחשש שיסבכוהו עוד יותר עם השלטונות הסיניים. זמן קצר לאחר תום מהפכת התרבות, מצא ב-1979 דרך להתגבר על הדיכוי התרבותי בסין, והצליח להעביר חלק מכתבי היד שלו למדינות כמו צרפת ואיטליה. כתביו תורגמו ויצאו לאור במדינות הללו. בין השנים 1980 ל-1987 פרסם סיפורים קצרים פרי עטו במגזינים ספרותיים שונים בסין, ובנוסף גם ארבעה ספרים שעסקו באמנות וביקורת אמנות. באותן שנים החל לעלות גאו מחזות פרי עטו שהושפעו בסגנונם מברטולט ברכט ומסמואל בקט. גאו מתמחה בתיאטרון אבסורד ואוונגרד, המחזות הופקו והועלו על ידי התיאטרון לאמנות עממית של בייג'ינג. המחזות זכו להצלחה, אולם עוררו את זעמם של השלטונות וב-1986 נאסר לעלות מחזות של גאו שינג'יאן בסין. 

ב-1986 חלה גאו בסרטן הריאות ובמשך עשרה חודשים ערך מסע לאורך התוואי של נהר היאנגצה. במהלך מסע זה החל למעשה להתהוות במוחו סיפורו "הר הנשמה", שבזכותו הוענק לו פרס נובל לספרות לשנת 2000. בשנת 1987 עזב גאו את סין והגיע לפריז כפליט פולטי. ב-1989 בעקבות הטבח בכיכר השלום השמיימית, כמו הסופר הסיני הא ג'ין ואינטלקטואלים סינים אחרים, פרש הסופר כמחאה מהמפלגה הקומוניסטית הסינית. מחזותיו של הסופר הועלו במספר תיאטראות באירופה; ובשוודיה הועלו מחזות פרי עטו של גאו שינג'יאן בשם: הנמלטים וגשמי קיץ בפקין בתיאטרון המלכותי הדרמטי של סטוקהולם. בנוסף, ידוע גאו גם כצייר, ולפחות שלושים תערוכות בינלאומיות הוקדשו לציוריו.

== קישורים חיצוניים ==

* 
* [http://www.imaginaryplanet.net/essays/literary/soulmountain.php ראיון וכתבה על הסופר ויצירתו] 
* 

==הערות שוליים==

קטגוריה:זוכי פרס נובל לספרות
קטגוריה:סופרים צרפתים
קטגוריה:מחזאים סינים
קטגוריה:נרדפי מהפכת התרבות בסין
קטגוריה:זוכי פרס נובל צרפתים
קטגוריה:ציירים סינים
קטגוריה:צרפתים שנולדו ב-1940
פרס או תאנט לשלום

Sri Chinmoy U Thant, 1972 
פרס או תאנט לשלום הוא פרס המוענק מאז שנת 1982 לזכרו של או תאנט לאנשים אשר במאמציהם תרמו להבנה תרבותית בין עמים. הפרס נוסד על ידי פעיל המדיטציה ההודי סרי צ'ימנוי. 

בין זוכי הפרס נמנים:
* איברהים גמברי, 2007
* ביל פרל, 2007
*קורט ולדהיים, 2004
*סוואמי סטצ'ידננדה, 2002
*דאו איי איי תאנט, 2002, בתו של או תאנט
*ראווי שנקר, 2002
*האפיפיור יוחנן פאולוס השני, 1998
*דאדא ואווסני, 1998
*דלאי לאמה, 1997
*נלסון מנדלה, 1996
*רוברט מוגאבה, 1996
*מוריס סטרונג, 1996
*דזמונד טוטו, 1995
*האם תרזה, 1994
*ג'יימס פ. גראנט, 1994
*מיכאיל גורבצ'וב, 1994
*חוויאר פרז דה קוויאר, 1986
*אינדירה גנדי, 1982
*או נו, 
*ברברה וורד, 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
או תאנט לשלום
*
זלמן ינובסקי

זלמן (זאל) ינובסקי (באנגלית: Zalman "Zal" Yanovsky; 19 בדצמבר 1944 – 13 בדצמבר 2002) היה זמר רוק יהודי-קנדי.

==קורות חיים==
ינובסקי נולד בטורונטו שבקנדה, בנו של הקריקטוריסט אברום ינובסקי. לתקופה קצרה התגורר בקיבוץ דגניה ב' בישראל, שם התארח אצל משפחת דודו זלמן ינאי, ולאחר מכן שב לקנדה. בעת שהותו בישראל התפרנס לעיתים כנגן רחוב.

ניגן בגיטרה ושר בלהקת הכפיות המאוהבות (Lovin' Spoonful), שהקים בשנת 1964 עם ג'ון סבסטיאן.

הוציא אלבום בשם Alive and Well In Argentina שיצא בשתי גרסאות שונות, ב-1968 וב-1971.

היה נשוי לשחקנית ג'קי בורוז, ממנה נולדה לו בתו. לאחר סיום הקריירה המוזיקלית שלו הפך למסעדן. נפטר ב-2002 בקינגסטון, קנדה.

==דיסקוגרפיה==
* 1968 - Alive and Well In Argentina
* 1971 - Alive and Well In Argentina

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:זמרי רוק יהודים
קטגוריה:זמרים-יוצרים קנדים
קטגוריה:זמרים-יוצרים יהודים
קטגוריה:חברי היכל התהילה של הרוק אנד רול
קטגוריה:זמרים יהודים קנדים
קטגוריה:מסעדנים יהודים
קטגוריה:מסעדנים קנדים
קטגוריה:קנדים שנולדו ב-1944
קטגוריה:קנדים שנפטרו ב-2002
אברום ינובסקי

אברהם (אברום) ינובסקי (באנגלית: Avrom Yanovsky; 1911 – 1979) היה קריקטוריסט יהודי-קנדי. הקריקטורות שלו הופיעו החל משנות השלושים המוקדמות והודפסו בעיתון Canadian Tribune. בנו היה המוזיקאי זלמן ינובסקי.

==קורות חיים==
ינובסקי נולד בקריבי ריה באימפריה הרוסית (כיום אוקראינה), ומשפחתו היגרה לקנדה כאשר היה בן שנתיים. תחילת התגוררו בויניפג, שם למד בתיכון ובבית ספר לאמנויות, ולאחר מכן עבר לטורונטו, אונטריו. 

קטגוריה:מהגרים מרוסיה לקנדה
קטגוריה:קריקטוריסטים קנדים
קטגוריה:קריקטוריסטים יהודים
קטגוריה:אמנים יהודים קנדים
קטגוריה:קומיקסאים קנדים
קטגוריה:קומיקסאים יהודים
קטגוריה:קנדים שנולדו ב-1911
קטגוריה:קנדים שנפטרו ב-1979
ג'ו מקלדרי

ג'ו מקלדרי, 2012
ג'וסף "ג'ו" מַקֵלְדֵרִי (באנגלית: Joseph "Joe" McElderry, נולד ב־16 ביוני 1991), הוא זמר בריטי, זוכה תוכנית אקס פקטור לשנת 2009.

==שנותיו המוקדמות==
מקלדרי, בן יחיד להוריו, נולד בעיירה "דרום שילדס" בסמוך לנהר טיין בצפון-מזרח אנגליה. הוא סיים תואר ראשון באומנויות הבמה ב"ניו קסטל קולג'".

==קריירה==
===האקס פקטור===
מקלדרי התחרה בעונה השישית של תחרות השירה הטלוויזיונית "אקס פקטור" הבריטית בשנת 2009. מהאודישן הראשון שביצע הצטיין באיכות שירתו ובהופעתו, ובגמר שנערך ב-12 בדצמבר 2012 זכה בתחרות כשלמקום השני הגיע הזמר אולי מארס.. שנה לאחר מכן השתתף בתחרות השירה הטלוויזיונית "Popstar to Operastar" והגיע למקום השני אף כזמר אופרה.

===לאחר האקס פקטור===
הסינגל הראשון שהוציא, לאחר זכייתו ב"אקס פקטור", היה גרסת כיסוי לשיר
The climb. השיר הגיע למקום הראשון במצעד הפזמונים הבריטי והאירי. בהמשך הוציא מקלדרי שלושה אלבומים. אלבומו השני, "קלאסיק", שפורסם באוגוסט 2011, הגיע למעמד של אלבום זהב עשרה ימים לאחר תחילת הפצתו.

==חיים אישיים==
מקלדרי יצא מהארון באופן פומבי בריאיון עיתונאי, מיד לאחר זכייתו בתוכנית "אקס פקטור". לדבריו, רכילות ברשתות חברתיות מקוונות אודות זהותו המינית חייבה אותו להגיב, משום שהיעדר תגובה היא למעשה הכחשת זהותו. מאז הוא מתראיין לגבי הנושא בפתיחות, מופיע באירועי גאווה שונים בבריטניה, ונחשב כמודל לחיקוי בבריטניה בתחום הלהט"ב.

== קישורים חיצוניים ==

* 

==הערות שוליים==

קטגוריה:זמרים להט"בים בריטים
קטגוריה:זוכי The X Factor (תוכנית טלוויזיה בריטית)
קטגוריה:בריטים שנולדו ב-1991
ג'יימס מקברייד

ג'יימס מקברייד (באנגלית: James McBride; נולד ב-11 בספטמבר 1957) הוא סופר, עיתונאי ומוזיקאי אמריקאי-יהודי, זוכה פרס הספר הלאומי על ספרו "ציפור אלוהים שבשמים" משנת 2013.

==קורות חייו==
מקברייד גדל בשכונת עוני בברוקלין, ניו יורק. אביו של מקברייד היה כומר אפרו-אמריקאי בשם אנדרו מקברייד ומת מסרטן ריאות בגיל 45 בטרם נולד ג'יימס. אמו (נולדה בשם רוחל זילסקה מאוחר יותר שינתה שמה לרחל דבורה שילסקי מאוחר יותר שינתה לרות מקברייד ג'ורדן, אפריל 1921 - ינואר 2010) הייתה יהודיה שמוצא משפחתה בפולין.

ג'יימס היה הצעיר שבילדי רות מנישואיה הראשונים לכומר אנדרו, והילד השמיני מבין 12 ילדיה.
"אני גאה בהיסטוריה היהודית שלי" הוא מספר "מבחינה טכנית אני מניח שאפשר לומר שאני יהודי מאחר שאימי יהודייה... אך היא התנצרה כך שכעת השאלה היא בידי תאולוגים... אני פשוט קם בבוקר ושמח שאני חי". ספרו "צבע המים" עוסק בהיסטוריה המשפחתית שלו ושל אמו.<br />
מקברייד בוגר לימודי תואר ראשון בהלחנה מקולג' אוברליין משנת 1979 ותואר שני בעיתונאות מאוניברסיטת קולומביה.
מקברייד מתגורר בניו יורק ובפנסילבניה, נשוי ואב לשלושה ילדים.

בשנת 2024, מקברייד נכלל ברשימת טיים 100 כהוקרה על תרומתו יוצאת הדופן לספרות.<ref></ref>

==קריירה עיתונאית==
בתור עיתונאי, עסק בכתיבה למספר רב של עיתונים וכתבי-עת פופולרים, בהם "הבוסטון גלוב", "וושינגטון פוסט", כתב העת "פיפל", "רולינג סטון", "שיקגו טריביון" ועוד.

==ספריו==
ספרו הידוע ביותר הוא האוטוביוגרפיה "צבע המים" שיצא לאור בשנת 1996 ומתאר את חייו במשפחה גדולה, אפרו-אמריקנית וענייה המונהגת על ידי אמא לבנה דתייה אדוקה המחנכת על ברכי הנצרות. הספר מתאר את חייה של אמו כבת לרב דרשן ואת תהליך המרתה את דתה לנצרות בזמן נישואיה הראשונים.

"חשבתי שזה יתקבל גם בקהילה השחורה אבל זה נמכר הרבה יותר טוב בקהילה היהודית הלבנה" מספר ג'יימס על הספר "רוב הקוראות שלי הן נשים יהודיות לבנות בגיל העמידה".
ספר זיכרונות זה נמצא היה למעלה משנתיים ברשימות רבי המכר של הניו יורק טיימס וכיום הוא חלק מתוכנית הלימודים בתיכונים ובאוניברסיטאות ברחבי ארצות הברית. על הספר זכה בפרס אניספילד-וולף בשנת 1997.

בשנת 2002 פרסם את רומן המלחמה "נס בסנטה אנה" הסוקר את קורותיהם של ארבעה חיילים אמריקאים-אפריקאים באיטליה מאמצע 1944 עד אפריל 1945. הספר עובד לסרט קולנוע בבימויו של ספייק לי ויצא לאקרנים בשנת 2008.

בשנת 2008, פרסם מקברייד את הרומן "שיר שעוד יושר" המבוסס על אירועים אמיתיים שהתרחשו במלחמת האזרחים האמריקנית.

בשנת 2013 פרסם את הנובלה הקומית "ציפור אלוהים שבשמים", יצירה שמספרת על חיו של מתנגד העבדות הידוע לשמצה ג'ון בראון. הוא זכה בפרס הספר הלאומי האמריקאי לשנת 2013.

== קריירה מוזיקלית ==
מקברייד הוא נגן סקסופון, הטנור של להקת "שאריות רוק בוטום", וחיבר שירים עבור אניטה בייקר, גרובר וושינגטון ג'וניור, פורה פה וגארי ברטון.
כמו כן, קיבל מספר פרסים ואותות הוקרה על פעילותו המוזיקלית.

==קישורים חיצוניים==

* 

* 
* 

== הערות שוליים ==

קטגוריה:ניו יורק: אישים
קטגוריה:סופרים יהודים אמריקאים
קטגוריה:עיתונאים יהודים אמריקאים
קטגוריה:מוזיקאים יהודים אמריקאים
קטגוריה:נגני ג'אז: סקסופוניסטים
קטגוריה:זוכי פרס הספר הלאומי האמריקאי
קטגוריה:זוכי פרס אניספילד-וולף
קטגוריה:זוכי מדליית מדעי הרוח
קטגוריה:בוגרי אוניברסיטת קולומביה
קטגוריה:בוגרי אברלין קולג'
קטגוריה:יהודים אפרו-אמריקאים
קטגוריה:אמריקאים שנולדו ב-1957
קטגוריה:אמריקאים שהופיעו ברשימת טיים 100
קטגוריה:יהודים שהופיעו ברשימת טיים 100
המרכז הפנורמי בים המלח

המרכז הפנורמי בים המלח (אנגלית Dead Sea Panoramic Complex) הוא מרכז תיירותי השוכן על רכס זארא בהרי מואב שבירדן, במרחק של כשני קילומטרים צפונית-מזרחית למקום שפכו של ואדי זרקא-מעין אל ים המלח. המרכז ממוקם על שפת המצוק בגובה של 75 עד 100 מטרים מעל פני הים, ובו שתי מרפסות תצפית המחוברות זו לזו בטיילת: האחת בצידו המערבי של המרכז צופה אל עבר ים המלח שחופו מרוחק ממנה כקילומטר אחד בלבד, מגובה של כ-500 מטרים; והאחרת בצידו הדרומי, צופה לעבר ואדי זרקא-מעין. 

המרכז נפתח בשנת 2005 והוא מנוהל על ידי החברה הירדנית המלכותית לשמירת הטבע (The Royal Society for the Conservation of Nature). בד בבד עם הקמתו של המרכז, נסלל כביש חדש המקשר אותו אל מידבא ואל מעיינות חממאת מעין שבואדי זרקא-מעין מדרום וממזרח, ואל חוף הים במערב. מאז שנת 2011 פועל המרכז על אנרגיה סולרית.

במרכז פועל מוזיאון העוסק באספקטים הגאולוגיים, האקולוגיים, הארכאולוגיים וההיסטוריים של ים המלח, וכן בעתידו. עוד שוכנים באתר מסעדה, אולם כינוסים, חנות ואמפיתיאטרון פתוח.

==קישורים חיצוניים==

* [https://web.archive.org/web/20111230053400/http://www.rscn.org.jo/orgsite/Reserves/DEADSEAPANORAMICCOMPLEX/Inanutshell/tabid/224/Default.aspx הדף הרשמי באתר החברה הירדנית המלכותית לשמירת הטבע]
* [http://panoramamman.com/panorama/042_DeadSeaPanorama/index.html אודות המרכז ותמונות פנורמיות]
* [https://web.archive.org/web/20120102142845/http://www.uta.com.jo/travel-to-jordan/sites/deadseapanorama אודות המרכז ותמונות]

==הערות שוליים==

קטגוריה:ירדן: מבנים
קטגוריה:ים המלח
אריק נייט

אריק נייט (אנגלית: Eric Knight; 10 באפריל 1897 - 15 בינואר 1943) היה סופר אמריקאי-בריטי, אשר נודע בעיקר בזכות יצירתו הבדיונית "לאסי חוזרת הביתה".
== חייו ==
אריק מובריי נייט נולד ביורקשייר, אנגליה, והיה השלישי מבין ארבעה בנים שנולדו לפרדריק הריסון ולמריון הילדה. אביו היה יהלומן עשיר, שכאשר אריק היה בן שנתיים, נהרג במלחמת הבורים. אמו עברה לסנט פטרסבורג, רוסיה, בעקבות מותו של בעלה כדי לעבוד כאומנת של המשפחה הקיסרית. היא התגוררה מאוחר יותר באמריקה.

גם ספרו This Above All עובד לסרט בשנת 1942 שזכה בפרס אוסקר על הבימוי והיה מועמד לפרס אוסקר על הצילום, העריכה והפסקול.

לנייט הייתה קריירה מגוונת, הוא שירת בצבא הקנדי במלחמת העולם הראשונה, ושימש כתב ותסריטאי במלחמת העולם השנייה בדרגת מייג'ור. ב-15 בינואר 1943 התרסק מטוס Douglas C-54 Skymaster בו טס מעל גואינה ההולנדית (כיום סורינם), אריק נייט נהרג בהתרסקות. באותה שנה הופקה הגרסה הקולנועית הראשונה לספר - "לאסי שובי הביתה" בהשתתפות רודי מקדואל ואליזבת טיילור.

==קישורים חיצוניים==
* [http://www.chelsea-collies.com/knight.html הביוגרפיה של אריק נייט] 
* 
* 

קטגוריה:ערכים שבהם תבנית בריטניקה אינה מתאימה
קטגוריה:סופרי ילדים ונוער בריטים
קטגוריה:לאסי
קטגוריה:אמריקאים שנולדו ב-1897
קטגוריה:אמריקאים שנפטרו ב-1943
יום מול

יום המוֹל הוא יום חג לא רשמי הנחגג מדי שנה לכבוד המול. תאריך החג הוא 23 באוקטובר בין 6:02 בבוקר לבין 6:02 בערב<ref></ref>.

==רקע==
המול הוגדר בשל צורך להמציא יחידת מידה המגדירה מספר גדול של חלקיקים. זאת בשל חוסר הנוחות בחישובים סטויכיומטריים בכימיה ובפיזיקה, אשר הצריכו שימוש במספרים עצומים. היות שבתגובה כימית אטומים מגיבים עם אטומים אחרים, ללא קשר למסתם ולגודלם, נוח יותר להשתמש ביחידה המתייחסת למספר החלקיקים. מספר אבוגדרו <math>6.02 \times\,10^{23}</math> הוא מספר החלקיקים (אטומים, מולקולות, או יחידות נוסחה) הנמצאים במול חומר נתון. מול, או מספר אבוגדרו, הוא מספר החלקיקים ב-12 גרם של פחמן 12. מדענים נעזרים במספר זה כדי לחשב את מספר החלקיקים המצויים בכמות חומר.

==החג==
החג נהגה בתחילת שנות השמונים על ידי מורת בית ספר תיכון בארצות הברית שהציעה דרך להגברת ההתעניינות במקצוע הכימיה. ב-1991 נוסדה בארצות הברית קרן לאומית ליום המול. בהשראת מספר אבוגדרו, החג נחגג ב-23 באוקטובר בין 6:02 בבוקר לבין 6:02 בערב.

החג נחגג במדינות רבות בעולם בקרב תלמידי כימיה. בשנים האחרונות נחגג יום המול גם בישראל במגמות כימיה בתיכונים ומצוין על ידי ניסויים כימיים שונים.

==ראו גם==
* יום פאי

==קישורים חיצוניים==
* [http://motnet.proj.ac.il/Apps/WW/page.aspx?ws=5dd54bfd-f1b8-4c5d-834a-1ddecb1c789b&page=b37cd78e-a8c2-4103-9526-5f053defe42d&box=7f9497e9-c32c-4516-940a-e1d5d28aefc6&fol=24a9cb7a-e11e-44c6-b3e7-051c9073cbbc&_cd=63389952000-d63391852800 יום המול באתר מו"ט-נט]
* [http://www.moleday.org/ קרן יום המול] 

==הערות שוליים==

קטגוריה:חגים ומועדים
קטגוריה:אירועים בחודש אוקטובר
קטגוריה:אירועים בכימיה
שוק רמלה לוד

שוק רמלה לוד הוא שוק מזון וביגוד ישראלי, שהתקיים תחילה ברמלה ולוד ובהמשך הפך לשוק הנודד גם במספר מקומות נוספים ברחבי ישראל.

== רקע ==
בשוק רמלה ניתן למצוא מגוון מוצרים, בעיקר מזון וביגוד תוצרת הארץ<ref name=":0" />. 

השוק כיום מתפקד גם במיקומו המקורי וגם כ"שוק נודד" ברחבי הארץ. בין השאר השוק מתארח למשך יום בשבוע בעין המפרץ, בירושלים (ליד תחנת הרכבת מלחה), באזור התעשייה של עמק חפר, בחדרה<ref></ref> ועוד. השוק פעל מספר פעמים בעבר ללא רישיון קבוע בחלק מהמקומות, או נתקל בהתנגדות גורמים מקומיים, ולכן עבר לאורך השנים בין אתרים שונים (למשל ממתחם "ביג" בקריית אתא לעין המפרץ, ומתחנת האוטובוסים המרכזית "אגד" בפרדס חנה אל אזור התעשייה עמק חפר). מיקום השוק ברמלה הוא על שדרות שלמה המלך, מזרחית מהשוק הקבוע של רמלה, מול המסגד הגדול<ref name=":0"></ref>.

לעיתים מאמצים שווקים נודדים ברחבי הארץ את הכינוי "שוק רמלה לוד" לשווקיהם, אף כי אינם במקור משוק זה. ב-2006 פסק בית המשפט המחוזי בחיפה כי השם "שוק רמלה לוד" אינו בחזקת קניין רוחני, ולכן לכל אחד ניתנת הזכות להשתמש בו.

==קישורים חיצוניים==

* 
* דפנה אנקור, [http://www.jcity.co.il/index.php?id=2796 שוק רמלה לוד החל לפעול במתחם תחנת הרכבת במלחה], 6 במאי 2008, באתר "מקומונט ירושלים"
* [http://www.magazin.org.il/inner.asp?page=17&article=383 שוק רמלה לוד עבר לאזור התעשייה עמק חפר], 20 בדצמבר 2008, באתר "מגזין המושבות"

==הערות שוליים==

קטגוריה:ישראל: שווקים
קטגוריה:לוד: כלכלה
קטגוריה:רמלה: כלכלה
נפת שוף

נפת שוף (בערבית: قضاء الشوف, קַדַא א-שוף; תעתיק מדויק: קצ'אא' אלשוף) היא אחת מתוך שש נפות של מחוז הר הלבנון בלבנון. בצפונה גובלת בנהר אלדאמור, מדרום גובלת בנהר אלאולי, ממערב הים התיכון וממזרח הרי אלבארוק. בירת הנפה היא בית א-דין.

בתחום הנפה, מדרום-מזרח לביירות בירת לבנון, נמצאים הרי השוף שהם חלק מהר הלבנון.

נכון ל-31 בדצמבר 2017, אוכלוסיית הנפה עומדת על 231,427 תושבים שיושבים ב-97 יישובים (72 רשויות מקומיות).

==קישורים חיצוניים==

קטגוריה:לבנון: נפות
ויהי ערב

וַיְהִי עֶרֶב (ידוע גם כ"בשמי ערב כחולים") הוא עיבוד שירי בחרוזים לאגדת ילדים של הנס כריסטיאן אנדרסן מתוך הסיפור "מה שראה הירח". את העיבוד כתבה הסופרת פניה ברגשטיין בשנת 1949 בהוצאת הקיבוץ המאוחד ואייר חיים האוזמן, ובמרכזו ילדה שהלכה לומר "ליל מנוחה" לאפרוחים.

הסיפור השירי עוסק בילדה בודדה במרחב הכפרי, היוצאת למסע לילי בחצר ביתה, בשעת ערב בה השמיים כחולים. במרכזו של המסע נמצא הירח, המלווה במבטיו את מעשיה. בזמן שהיא הולכת לומר "ליל מנוחה" לאפרוחים, היא מעוררת רעש בלול ומפחידה אותם. אביה של הילדה מגיע בעקבות הרעש, רואה את המהומה וכועס על כך. אולם דמעה שנוצצת בעינה של בתו מעוררת בו חמלה, הוא מנשק אותה וסולח, וכך גם הירח.

השימוש ב"ויהי ערב" מרמז על בריאת העולם הבראשיתי "ויהי ערב, ויהי בוקר" הנזכר בכל אחד מימי הבריאה. זאת דרכה של הסופרת לרמז לנו על הסיפור הגדול שלפנינו, וברגע שהאב סולח והסדר מושב על כנו, מסתיים הסיפור הבראשיתי, והאדם והטבע חיים יחדיו בשקט ושלווה, זאת לאחר שהילדה עברה חוויה חינוכית.

ויהי ערב מאויר בחציו בגוונים צבעוניים ובחציו בגוונים מונוכרומטיים כחולים. המונוכרומטיות מסייעת לחסוך בהוצאות הדפוס, אך גם מתאימה לערב בו השמיים כחולים-צלולים ולרוח הדברים בהם הכחול מסמל עצב ומתאים לעצב בתיאור מצבה של הילדה הקטנה שנמצאת לבדה "בלא אח וחבר".
 
בשנת 2010 יצאה גרסה נוספת של הספר בשם "ויהי ערב חדש" עם איוריה הגנוזים של אילזה קנטור-דאוס, במלאת עשור למותה. האיורים שנעשו עבור הגרסה המקורית, נגנזו על ידי הוצאת הקיבוץ המאוחד והוחלפו באיוריו של האוזמן.

==קישורים חיצוניים==
* 
* 
*מרית בן ישראל, [http://maritbenisrael.wordpress.com/2010/07/07/%D7%94%D7%9D-%D7%97%D7%95%D7%A9%D7%91%D7%99%D7%9D-%D7%A9%D7%90%D7%A0%D7%97%D7%A0%D7%95-%D7%A8%D7%A2%D7%99%D7%9D-%D7%A2%D7%9C-%D7%95%D7%99%D7%94%D7%99-%D7%A2%D7%A8%D7%91-%D7%A9%D7%9C-%D7%A4%D7%A0/ הם חושבים שאנחנו רעים – על ויהי ערב של פניה ברגשטיין], 7 ביולי 2010
*מרית בן ישראל, [http://maritbenisrael.wordpress.com/2010/07/09/%d7%9e%d7%94-%d7%a8%d7%90%d7%94-%d7%94%d7%99%d7%a8%d7%97/ מה ראה הירח? – פוסט המשך על "ויהי ערב" של פניה ברגשטיין], 9 ביולי 2010
* 
*עינת אמיתי, [http://ha-pinkas.co.il/?p=3292 אילו הירח יכול היה לדבר], באתר הפנקס
*עינת אמיתי, [http://tarbut-yeladim.blogspot.com/2010/04/blog-post_2029.html ויהי ערב הלא נודע של אילזה קנטור-דאוס ופניה ברגשטיין], בבלוג תרבות לילדים בקיבוצים
*עינת אמיתי, [http://tarbut-yeladim.blogspot.com/2010/10/blog-post_29.html פריץ-זיגמונד חיים פרד האוזמן - רטרוספקטיבה], בבלוג תרבות לילדים בקיבוצים
*לוטם פינצ'ובר, [http://ha-pinkas.co.il/?p=3911 בשמי ערב מאוירים], באתר הפנקס
*דודו פלמה, [http://www.shavim.org.il/articles/yomyom/090709_palma.htm ויהי ערב (ויהי בוקר יום אחד)]
*גיל סלוביק, [http://shalem.ac.il/content-channel/ethics-in-the-evening/ ויהי ערב וחקירת המעשה הטוב], תוכן ועניינים, המרכז האקדמי שלם

==הערות שוליים==

קטגוריה:ספרי 1949
קטגוריה:ספרי ילדים ונוער בעברית
קטגוריה:ספרי הוצאת הקיבוץ המאוחד
קטגוריה:פניה ברגשטיין
קומוניקטיבי

קומוניקטיבי הוא אלבום האולפן השני של הזמרת-יוצרת הישראלית נינט טייב. האלבום יצא לאור ב-18 בנובמבר 2009, על ידי חברות התקליטים הליקון.

==רקע והפקה ==
האלבום הופק על ידי ברוך בן יצחק ומרק לזר, חברי להקת רוקפור, וכולל 13 רצועות אשר נכתבו והולחנו ברובן על ידי טייב עצמה, בשיתוף עם חברי להקת רוקפור. אמנים נוספים שהשתתפו בכתיבה ובהלחנה הם אמיר דדון ומארינה מקסימיליאן בלומין.

באלבום מנגנים חברי להקת רוקפור, טייב עצמה, והצ'לנית מאיה בלזיצמן.

הסינגל הראשון מהאלבום, "אם אני אלך", יצא לאור ב-9 ביולי 2009. בעקבותיו שוחררו מהאלבום כסינגלים השירים "מדברים", "הכלה", "אולי בחגים" ו"יקינטון".

לאחר צאתו, זכה האלבום לביקורות טובות ברובן. הגדילו לעשות מבקרי המוזיקה אסף נבו, שהגדיר את נינט בעקבות האלבום כ"זמרת הרוק המובילה בארץ", ואבישי מתיה, שבביקורת שכתב על "קומוניקטיבי" אמר "נינט טייב, היא ולא אחרת, מתווה את הדרך למהפכת הרוק השלישית, שתגיע".

לצד הביקורות המקצועיות הטובות, האלבום לא נחל הצלחה מסחרית, ונמכר באלפי עותקים בודדים בלבד. האלבום לא התקבל בצורה טובה גם על ידי הקהל כאשר מופע ההשקה של האלבום בפסטיבל ערד לווה בקריאות בוז וכינויי גנאי.

==רשימת רצועות==

==קישורים חיצוניים==

* 
* 
* 

==הערות שוליים==

קטגוריה:אלבומי 2009
קטגוריה:אלבומי נינט טייב
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת הליקון
9GAG

9GAG הוא אתר באנגלית שיוסד על ידי תושבי הונג קונג ומאוחסן על שרת הממוקם בארצות הברית. האתר עלה לרשת בשנת 2008 ומאז הפך למוקד פופולרי מאוד בתרבות תופעות האינטרנט והממים.

== ממשק האתר ==
האתר מחולק לשש קטגוריות – Hot, Trending, Fresh, Cute, Geeky ו- GIF. כאשר משתמש רשום מעלה תמונה או סרטון, אלה מופיעים באזור ה־Fresh, שם היא מועמדת לשיפוטם של גולשי האתר. כשתמונה מקבלת מספיק הצבעות חיוביות היא עוברת לאגף ה־Trending ואם היא מקבלת מספיק הצבעות גם שם היא עוברת לאזור הראשי – Hot אשר מהווה את ערוץ התוכן המופיע בעמוד הראשי של האתר.

אין חובה להירשם לאתר כדי לגלוש בו, אך הרשמה הכרחית כדי להצביע לתמונות, להגיב עליהן, לסמן אותן כמכילות תוכן פוגעני או כדי לבטל את "מצב בטוח" ("safe mode") אשר מסתיר תמונות בעלות אופי מיני. האתר לא מתיר שימוש מיני בוטה. גולשי האתר הקבועים מכנים את עצמם 9Gaggers.

== פופולריות האתר ==
לפי מדד אלקסה, 9GAG נמצא בין 400 האתרים הנצפים בעולם. האתר מדורג במקום ה-71 בברזיל, במקום ה-22 בפורטוגל וזוכה לפופולריות גדולה במדינות רבות אחרות כמו גם בישראל. ישראלים אף פתחו אתר דומה הנקרא "10GAG" שלמעשה מתבסס על אותו עיקרון, אך בעברית. 10GAG נסגר ב-2015 עקב אי הצלחתו של האתר.

== תכנים ==
בבסיס האתר תמונות ממקורות חיצוניים שעוברות עריכה על ידי המשתמשים. רובם מתבססים על ממים קיימים באינטרנט, על תרבות הפופ, על סאטירה ועל אירועים שעל סדר היום האקטואלי. חלק גדול מהתכנים עוסק באנשים מפורסמים, כמו גם דמויות בדיוניות כמו ספיידרמן והארי פוטר, על חלק מהדמויות נוהגים לצחוק וחלק נערצים. מאפיין נוסף של האתר הם דמויות ה-Rage Comic, דמויות קבועות המצוירות בקו מרושל במתכוון. לכל דמות אפיון סטריאוטיפי מובהק והן מייצגות צדדים שונים בהתנהלות האנושית באינטרנט או בחיים האמיתיים. שימוש נפוץ נעשה בתמונות Imagebank ותמונות אחרות שמקורן בדרך כלל לא ידוע שמופיעות באופן חוזר כשהן מלוות בציטוט המיוחס לדמות המצולמת (למשל: תמונה של נערת פרחים מודרנית המופיעה בליווי טיעונים לקויים לוגית לתפיסת עולמה הליברלית). האתר שותף למגמה הכוללת של עיסוק מרובה בחתולים, ובמידה פחותה עוסק גם בבע"ח אחרים. ב-rage comics, נהוגה שפה שלא מאפיינת את הדיבור היומיומי ויש בה ציטוטים שחוזרים על עצמם. לדוגמה, כל פעם שמציגים משהו או מישהו בקומיקס, נהוג להגיד קודם "le", ובדרך כלל לדמות הראשית קוראים Derp ולדמות המשנית Herp ולדמויות נשיות Derpina ו- Derpete. בנוסף, לפעמים, חלק מהתכנים כוללים צחוק על אירוע אקטואלי שקרה (לדוגמה: אחרי הבחירות ברוסיה ב-2011, צחקו על כך שכביכול 140% מהאנשים הצביעו בבחירות).

בסוף שנת 2016 החליטה הנהלת האתר לחסום חלק מהתכנים אשר היו מועלים על ידי הגולשים, ונתפסו כפוגעניים בעיני מנהלי האתר. (תכנים אשר נחשבו כ"מסורת" וכ"אייקונים" למשתמשי האתר).
ההחלטה עוררה כעס בקרב רבים מגולשי האתר.

== קישורים חיצוניים ==

* 
* אתר [http://9gag.com/ 9GAG]

== הערות שוליים ==

קטגוריה:אתרי אינטרנט שהושקו ב-2008
קטגוריה:תופעות אינטרנט
קטגוריה:הומור
לוגן הנדרסון

לוגן (פיליפ) הנדרסון (באנגלית: Logan Phillip Henderson; נולד ב-14 בספטמבר 1989) הוא שחקן וזמר-יוצר אמריקאי. מוכר בשל השתתפותו בסדרת הטלוויזיה "ביג טיים ראש" בניקלודיאון.

== ביוגרפיה ==
לוגן נולד וגדל בנורת' ריצ'לד הילס, פרבר של העיר פורט וורת', טקסס למשפחה יהודית. בגיל 18 עבר לקליפורניה כדי לפתח את קריירת המשחק שלו.

== קריירה ==
=== 2014-2009: "ביג טיים ראש" ===
בתחילת דרכו הנדרסון גילם תפקיד קטן כבריון בתוכנית הטלוויזיה "אורות ליל שישי" (Friday Night Lights).

הפריצה הגדולה של הנדרסון בתחום הייתה בסדרת הטלוויזיה "ביג טיים ראש" בניקלודיאון. הנדרסון גילם בסדרה למשך כל ארבע העונות את לוגן מיטשל - אחד מחברי הלהקה על שמה נקראת הסדרה ואשר מתקיימת ופועלת גם כלהקה אמיתית.

בשנת 2015 דיבב בפרק אחד של הסדרה "הפינגווינים ממדגסקר".

הנדרסון חתם עם סוני מיוזיק אנטרטיינמנט וקולומביה רקורדס כחלק מלהקת "ביג טיים ראש" בשנת 2009.

אלבום הבכורה של הלהקה, "BTR" יצא לאור ב-11 באוקטובר 2010, מתוכו יצא הסינגל "Oh Yeah", בו הנדרסון לקח חלק בכתיבתו. האלבום השני של הלהקה "Elevate" יצא לאור ב-21 בנובמבר 2011 ובו לוגן השתתף בכתיבת השירים : "Time of Our Life" יחד עם המפיק ניקולאס פורלונג, ובכתיבת השירים "Music Sounds Better With U" ,"Love Me, Love Me, ו-"Superstar" יחד עם שאר חברי הלהקה. אלבומה השלישי של הלהקה "24/Seven" שוחרר ב-11 ביוני 2013, ומתוכו הנדרסון כתב יחד עם שאר הלהקה את הסינגל שהוא גם שיר הנושא של הלהקה "24/Seven". זוהי אלבומם האחרון של הלהקה לפני פירוקה.

ו-"Superstar".

=== 2017 - היום: קריירת סולו ===
לאחר פירוק הלהקה בשנת 2014, הנדרסון לקח הפסקה למשך שלוש שנים כדי להתמקד בחייו האישיים. בדצמבר 2016 הודיע על הוצאת סינגל הבכורה שלו "Sleepwalker". הסינגל שוחרר ב-27 בינואר 2017, מה שהציג את הסאונד החדש שלו, שתואר על ידי המפיק המוזיקלי ניקולאס פורלונג כעל סינגל מתהדר ב"צליל פופ גראנג כהה". הסינגל השני שלו "Bite My Tongue" שוחרר ב-15 בספטמבר 2017, כשהוא ממשיך בכיוון הקולי של סינגל הסולו הראשון שלו. הוידאו קליפ הנלווה אליו זכה לביקורות נלהבות של מבקרים ומעריצים כאחד, שהחמיאו להתפתחותו של המוזיקה שלו מאז "ביג טיים ראש". סינגל שלישי "Speak of the Devil" שוחרר להורדה דיגיטלית ב-30 באוקטובר 2017. ב-15 בפברואר 2018 יצא הסינגל שלו תחת הכותרת "פעילויות אקוסטיות" ובו שלושת הסינגלים הראשונים שלו בגרסה אקוסטית.

הזמר הזכיר את הוצאת אלבום הבכורה הקרוב שלו במדיה החברתית, והעלה תמונות מצילומי האלבום כולל פוסט אחד עם רשימת השירים של האלבום. ב-14 במאי 2018 הודיע הנדרסון על שם אלבום הבכורה שלו שיקרא "Echoes of Departure and the Endless Street of Dreams - Pt. 1", והוא שוחרר ב-18 במאי 2018 להורדה דיגיטלית.

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:זמרים-יוצרים אמריקאים
קטגוריה:זמרי פופ אמריקאים
קטגוריה:אמריקאים שנולדו ב-1989
ועידת האו"ם לסחר ופיתוח

מרכז האו"ם בז'נבה שבשווייץ
ועידת האו"ם לסחר ולפיתוח (באנגלית: United Nations Conference on Trade and Development; בראשי תיבות: UNCTAD) נוסדה בשנת 1964 כגוף בין-ממשלתי קבוע. הוועידה מהווה את הגוף המקצועי העיקרי של העצרת הכללית של האומות המאוחדות העוסק בנושאי מסחר, השקעות ופיתוח.

מטרות ה-UNCTAD "להביא למקסימום הזדמנויות מסחר, השקעות ופיתוח של מדינות מתפתחות ולסייע להן במאמציהן להשתלב בכלכלה העולמית על בסיס שוויוני." הקמת הוועידה באה לאור דאגות של מדינות מתפתחות ממצב השוק העולמי, פעילות תאגידים בינלאומיים והפער האדיר בין מדינות מפותחות למדינות מתפתחות.

ה-UNCTAD נוסד כדי ליצור פורום שבו מדינות מתפתחות תוכלנה לדון בבעיות הנוגעות לכלכלותיהן. הוועידה קמה מן הרעיון כי מוסדות דוגמת גאט"ט (אותו החליף בימינו ארגון הסחר העולמי), קרן המטבע הבינלאומית והבנק העולמי לא מתאימים לטפל בבעיות הייחודיות של מדינות מתפתחות.

המטרה העיקרית של ה-UNCTAD היא לנסח קווי מדיניות הנוגעים לכל היבטי הפיתוח, כולל מחסור, סיוע, תעבורה, מימון וטכנולוגיה. הוועידה בדרך כלל מתכנסת פעם בארבע שנים. הוועידה הראשונה התכנסה בז'נבה בשנת 1964 ומאז התכנסה אחת לארבע שנים בערים שונות ברחבי תבל. המזכירות הקבועה של הוועידה יושבת בז'נבה.

אחד ההישגים הבולטים של ה-UNCTAD היה להגות וליישם את שיטת ההעדפות הכללית. נטען ב-UNCTAD כי כדי לקדם יצוא סחורות ממדינות מתפתחות יש צורך לקבוע תעריפי מכס מיוחדים על סחורות אלה. המדינות המפותחות, לאחר שקיבלו את הטיעון, פיתחו את שיטת ההעדפות הכלכלית על פיה יצוא מוצרים, וסחורות חקלאיות מסוימות ממדינות מתפתחות, פטור ממכס, או זוכים להנחה בשיעורי המכס, במדינות המפותחות. כיוון שעל יבוא של מוצרים זהים ממדינות מפותחות מוטלים מכסים בשיעורים המלאים, היבוא ממדינות מתפתחות זוכה ליתרון תחרותי במדינות המפותחות.

ב-UNCTAD חברות 194 מדינות ובמטה הוועידה בז'נבה עובדים כ-400 אנשי צוות. המצטרפת האחרונה לוועידה הייתה מדינת דרום סודאן, ב-14 ביולי 2011. מדינת ישראל חברה ב-UNCTAD. הוועידה פועלת בתקציב שנתי של כ-50 מיליון דולר וכן 25 מיליון דולר נוספים לתקציב סיוע טכני. המזכיר הכללי של הוועידה מאז 2005 הוא דר' סופאצ'אי פאניטצ'פאקדי (Supachai Panitchpakdi) מתאילנד. מאז הקמתה התכנסו 12 ועידות בעולם. הוועידה ה-13 צפויה להתכנס ב-21 באפריל 2012, בדוחה, בירת קטר.

==פרסומים==
ה-UNCTAD מפרסם מספר דו"חות תקופתיים בנושאים שונים הנוגעים לכלכלה העולמית, בהם:
* הדו"ח על סחר ופיתוח - מתפרסם אחת לשנה מאז 1981
* סקירת סחר וסביבה - מתפרסם אחת לשלוש שנים מאז 2003
* דו"ח השקעות עולמי - מתפרסם אחת לשנה מאז 2009
* דו"ח פיתוח כלכלי באפריקה - מתפרסם אחת לשנה מאז 2000
* דו"ח המדינות המפותחות במידה המועטה ביותר - מתפרסם אחת לשנה מאז 1996
* סקירות סטטיסטיות של ה-UNCTAD
* דו"ח כלכלת מידע - מתפרסם אחת לשנה מאז 2005
* סקירת תובלה ימית עולמית - מתפרסמת אחת לשנה מאז 1968
* סקירה שנתית בנושאי חשבונאות ודיווח בינלאומיים

==קישורים חיצוניים==

* 
* ריטה גולשטיין-גלפרין, [http://israel-trade.net/int-org/פרוטקציוניזם-בסחר-והשקעות/ פרוטקציוניזם בסחר והשקעות], מנהל סחר חוץ, משרד הכלכלה של מדינת ישראל
* 

==הערות שוליים==

קטגוריה:האומות המאוחדות: ועידות
קטגוריה:סחר בין-לאומי
קטגוריה:ז'נבה: ארגונים
Rous sarcoma virus

Rous sarcoma virus הוא נגיף מסוג רטרו-וירוס והוא האונקווירוס הראשון שתואר. נגיף זה אחראי לסרקומה בתרנגולות. כמו רטרו-וירוסים אחרים, נגיף זה הוא בעל גנום RNA המשועתק לאחור ל-cDNA לפני שעובר אינטגרציה ל-DNA של התא המארח.

הנגיף תואר לראשונה על ידי פייטון רוס ב-1911 בעת שעבד באוניברסיטת רוקפלר בניו יורק. רוס הזריק לתרנגולת בריאה תסנין חופשי מתאים שלקח מגידול בתרנגולת אחרת, ומצא כי התסנין יכול לגרום להתפתחות סרטן בתרנגולת הבריאה. הגידול היה מורכב מתאים של רקמת חיבור (סרקומה). על גילוי זה זכה רוס ב-1966 בפרס נובל.

על פי מיון בולטימור RSV שייך לקבוצת נגיפי VI, נגיפי RNA בעלי גנום מובן (sense +) שיש שלהם DNA ביניים במחזור החיים. 

ל-RSV שלושה גנים:

* gag - מקודד חלבונים של הקפסיד
* pol - מקודד רוורס טרנסקריפטאז
* env - מקודד לחלבוני המעטפת הנגיפית
* src - מקודד לטירוזין קינאז שמוסיף קבוצות פוספט לחומצת האמינו טירוזין בחלבוני התא המארח.

לרוב רטרו-וירוסים שעוברים רקומבינציה מאבדים חלק מהגנום שלהם בתהליך כך שהם לא יכולים ליצור ויריונים חדשים בעצמם, אך במקרה זה הגנום של הווירוס נשמר.

בגנום של RSV יש רצפי LTR, המאפשרים את האינטגרציה שלו לגנום התא המארח וכן תורמים לביטוי יתר של הגנים של RSV.

הגן src יכול לגרום לגדילה לא מבוקרת של תאים והוא אונקוגן. נמצא כי גן זה מופיע בממלכת בעלי החיים עם רמות גבוהות של שימור בין מינים. הגן נרכש על ידי RSV, ונכנס לגנום שלו, וכך מעניק לו את היכולת לגרום למיטוזה לא מבוקרת של תאי המארח. גן זה אינו חיוני לפרוליפרציה של RSV, אולם מגביר מאוד את הווירולנטיות שלו.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נגיפים
פארק עולם המומינים

בית המומינים
עולם המומינים (בפינית: Muumimaailma, בשוודית: Muminvärlden) הוא פארק המוקדש כולו לסדרת ספרי הילדים "המומינים" מאת טובה ינסון.

הפארק ממוקם באי קאילו (Kailo) ליד העיר נאנטלי, הנמצאת בסמוך לטורקו שבפינלנד, ונפתח רשמית בשנת 1993.

== אטרקציות בפארק ==

האטרקציה העיקרית בפארק היא העתק בגודל מלא של בית המומינים.
האטרקציות המשניות הן:

*הבית הצהוב של המיולין
*המטבח של מומינאמא
*תחנת הכיבוי
*המחנה של סנופקין
*הסירה של מומינאבא

אטרקציה מרכזית נוספת היא מפגש עם דמויות המומינים. הפארק פתוח החל מאמצע יוני עד אמצע אוגוסט.

== קישורים חיצוניים ==

* 

* [http://www.muumimaailma.fi/en/home האתר הרשמי של הפארק]

קטגוריה:המומינים
קטגוריה:פארקי שעשועים באירופה

ja:ムーミン#ムーミンワールド